钦定古今图书集成/理学汇编/学行典/第193卷 > 范贞昉
## 钦定古今图书集成/理学汇编/学行典/第193卷 > 范贞昉

按《明外史孝义传》：“范贞昉，字孟阳，临海诸生也。父孝
先，洪武四年进士，官陵川县丞，坐法输作江浦。贞昉
诣阙上疏曰：‘臣父不幸，絓吏议输作江浦，筋力向衰，
不任劳苦，而大母年逾九十，恐染霜露之疾，贻臣父
终天之恨。臣犬马齿方壮，愿代父作劳，俾父获归养，
死且不朽’。太祖恻然从之。贞昉即解儒服，易短衣，杂”
众佣力作。体弱不胜劳，阅七月病卒。